Žoržs Mikautadze

Žoržs Mikautadze (; dzimis ) ir gruzīnu izcelsmes Francijas futbolists, kurš kopš 2025. gada spēlē uzbrucēja pozīcijā Spānijas Pirmās divīzijas klubā Villarreal. Dzimis Francijā gruzīnu emigrantu ģimenē no Tbilisi, un spēlē Gruzijas izlasē.

Gruzijas izlases pirmo vārtu autors Eiropas čempionātā, kurus viņš iesita 2024. gada Eiropas čempionātā spēlē pret Turcijas izlasi.

 Karjera 
Lionas "Olympique" futbola akadēmijas absolvents, uz kuru viņš 2008. gadā pārcēlās no Gerland komandas. Kādu laiku spēlēja arī Saint-Priest jauniešu komandā. 2017. gadā viņš pievienojās FC Metz klubam, kur vairākus gadus pavadīja, spēlējot fārmklubā amatieru līgā. Viņš Ligue 1 debitēja Metz galvenajā komandā 2019. gada 7. decembrī mačā pret OGC Nice, kurā 83. minūtē izgāja uz maiņu. Pirms 2020./21. gada sezonas sākuma viņš īrē pārgāja uz Beļģijas Otrās B divīzijas klubu RFC Seraing. Jau pirmajā spēlē jaunajā klubā Mikautadze iesita tā saukto "pokeru" (vienā mačā 4 vārti), vēlāk guva vēl divus hat-trick un sezonas beigās kļuva par otrās līgas rezultatīvāko spēlētāju, ar 19 gūtajiem vārtiem, šo titulu dalot ar beļģu futbolistu Danti Vanzeiru, kā arī iekļuva līgas simboliskajā komandā. Tajā pašā laikā viņa klubs ieņēma otro vietu un iekļuva izslēgšanas spēlēs par iekļūšanu augstākajā līgā, kur divu spēļu sērijā ar SK Beveren klubu Mikautadze guva trīs vārtus un palīdzēja savai komandai uzvarēt ar rezultātu 6:3. Atgriežoties no īres beļģu klubā, spēlētājs nāca uz maiņu Ligue 1 pirmās kārtas mačā, taču drīz vien tika atkārtoti izīrēts Seraing klubam.

2022. gada vasarā Mikautadze atgriezās Mecas klubā. 2022./2023. gada sezonā, kuru klubs sāka Ligue 2, Žoržs kļuva par komandas galveno spēlētāju, sešas reizes pēc kārtas tika izvēlēts nedēļas simboliskajā komandā un kļuva par rezultatīvāko un labāko spēlētāju pēc sezonas beigām un Metz no otrās Francijas līgas atgriezās Ligue 1. Viņa līgums, kuram bija jābeidzas 2023. gada jūnijā, tika pagarināts līdz 2025. gada jūnijam.

2023. gada 30. augustā viņš pārcēlās uz Nīderlandes klubu Ajax, parakstot piecu gadu līgumu, līguma summa bija 16 miljoni eiro. 2023./24. gada sezonā viņš Ajax sastāvā aizvadīja 9 mačus (tostarp 6 Nīderlandes čempionātā), taču vārtus neguva.

2024. gada 4. janvārī viņš atgriezās Metz klubā uz īres tiesībām līdz 2023./24. gada sezonas beigām. Metz ir iespēja iegādāties Mikautadzi pēc īres līguma beigām par 13 miljoniem eiro. Savus pirmos vārtus viņš guva pēc atgriešanās Mecā 23. februārī pret Lionas klubu (1:2). Mikautadze uzņēma labu formu no 2024. gada aprīļa sākuma, kad viņš piecos Francijas čempionāta mačos pēc kārtas guva 7 vārtus.

 Nacionālā izlase 

|-
|2021||7||1
|-
|2022||6||1
|-
|2023||9||7
|-
|2024||5||3
|-
!Kopā||27||12
|}

 Atsauces 

 Ārējās saites 

Kategorija:2000. gadā dzimušie
Kategorija:Lionas Metropolē dzimušie
Kategorija:Gruzijas izlases futbolisti
Kategorija:2024. gada Eiropas čempionāta futbolā spēlētāji
Kategorija:Francijas futbolisti
Kategorija:FC Metz spēlētāji
Kategorija:Amsterdamas "Ajax" spēlētāji
Kategorija:Lionas "Olympique" spēlētāji
Kategorija:Villarreal CF spēlētāji